open-index/open-wikipedia-markdown huggingface dataset:
चन्दौसी रेलवे स्टेशन

**चन्दौसी रेलवे स्टेशन**;Chandausi railway station: चन्दौसी रेलवे स्टेशन भारत के उत्तर प्रदेश राज्य के सम्भल  जिले में स्थित है और चन्दौसी में कार्य करता है चन्दौसी रेलवे स्टेशन वरेली रेल मार्ग पर पड़ता है तथा उत्तर रेलवे द्वारा कार्य करता है। मुख्य रेल गाड़िया दादर - वरेली एक्सप्रेस, देहरादून - इलाहाबाद लिँक एक्सप्रेस और दिल्ली मुजफ्फरपुर सद्भाबना एक्सप्रेस आदि रेलगाड़ियाँ यह से गुजर कर जाती है।

## इतिहास
## सन्दर्भ
* मुरादाबाद जंक्शन

श्रेणी:उत्तर प्रदेश में रेलवे स्टेशन
वेणीसंहार

**वेणीसंहारम्**, भट्टनारायण द्वारा रचित प्रसिद्ध संस्कृत नाटक है। भट्टनारायण ने महाभारत को 'वेणीसंहार' का आधार बनाया है। 'वेणी' का अर्थ है, स्त्रियों का केश अर्थात् 'चोटी' और 'संहार' का अर्थ है सजाना, व्यवस्थित करना या, गुंफन करना। वेणीसंहार नाटक को नाट्यकला का उत्कृष्ट उदाहरण माना जाता है और भट्टनारायण को एक सफल नाटककार के रूप में स्मरण किया जाता है। नाट्यशास्त्र की नियमावली का विधिवत पालन करने के कारण नाट्यशास्त्र के आचार्यों ने भटटनारायण को बहुत महत्त्व दिया है।
अंगूठाकार|भीमसेन द्वारा द्रौपदी के केश, दु:शासन के रक्त से, धोना; कालीघाट चित्रकला

दुःशासन, द्रौपदी के खुले हुए केश पकड़ के बलपूर्वक घसीटता हुआ द्युतसभा में लाता है, तभी द्रौपदी प्रतिज्ञा करती है कि जबतक दुःशासन के रक्त से अपने बालों को भिगोएगी नहीं तब तक अपने बाल ऐसे ही बिखरे हुए रखेगी। भट्टनारायण रचित इस नाटक के अन्त में भीम दुःशासन का वध करके उसका रक्त द्रौपदी के खुले केश में लगाते हैं और चोटी का गुंफन करते हैं। इसी प्रसंग के आधार भट्ट नारायण ने इस नाटक का शीर्षक 'वेणीसंहार' रखा है।

छः अंक के कथावस्तु वाले इस 'वेणीसंहार' नाटक की मुख्य और सबसे बड़ी विशेषता यह है कि इसमें महाभारत की सम्पूर्ण युद्धकथा को समाविष्ट किया गया है। 'वेणीसंहार' नाटक की दूसरी विशेषता तृतीय अंक का प्रसंग कर्ण और अश्वत्थामा का कलह है।

नाटक का नायक दुर्योधन है, क्योंकि उसको लक्ष्य में रखकर समस्त घटनाएं चित्रित हैं। इसीलिए उसके दुःख, पराभव और मृत्यु का वर्णन होने से यह एक दुखान्त नाटक माना जाता है। कुछ विद्वान भीम को नाटक का नायक मानने के पक्ष में हैं, क्योंकि इसमें वीर रस की प्रधानता है तथा नाटक की कथा भीम की प्रतिज्ञाओं पर आधारित है। भीमसेन का चरित्र प्रभावशाली और आकर्षक है। उनके भाषणों से उनकी वीरता और पराक्रम का पता लगता है। उसमें आत्मविश्वास का अतिरेक है। अश्वत्थामा अपने गुणों को प्रकट किये बिना अपूर्ण व्यक्तित्व सा है।

नाटककार निस्सन्देह घटना-संयोजन में अत्यन्त दक्ष हैं। उनके वर्णन सार्थक और स्वाभाविक हैं। नाटक का प्रधान रस, वीर है। गौड़ी रीति, ओज गुण और प्रभावी भाषा-उसकी अन्य विशेषताएं हैं। कर्ण का वक्तव्य देखिये-
: *सूतो वा सूतपुत्रो वा यो वा को वा भवाम्यहम्।    
: *दैवायतं कुले जन्मः मदायत्तं तु पौरुषम्॥(वेणी. सं. 3)
: ''( मैं चाहे सूत हूँ या सूतपुत्र, अथवा कोई और। किसी कुल-विशेष में जन्म लेना यह तो दैव के अधीन है, मेरे पास जो पौरुष है उसे मैने पैदा किया है।)

## बाहरी कड़ियाँ
*वेणीसंहार (भारतीय अंकीय पुस्तकालय)
*वेणीसंहार

श्रेणी:संस्कृत नाटक
फाप्ला क्रिकेट मैदान

**फाप्ला क्रिकेट मैदान** धनगढी कैलालीमें स्थित हैं। एनपिएलके पहले संस्करण नेपाल प्रिमियर लिग २०१४ के दो दिवसीय खेलों फाप्ला मैदान में संचालन हुआ था।

## सन्दर्भ

## बाहरी कड़ियाँ
क्रिकेटलोक डट कम

श्रेणी:क्रिकेट मैदान
अरेरा कॉलोनी

**[[अर्राना गाँव, खैर (अलीगढ़)|अरेरा]] कॉलोनी **भोपाल शहर, जो की मध्यप्रदेश की राजधानी है उसके सबसे बड़े आवासीय क्षेत्रों में से एक हैं। यह शहर के संभ्रांत आवासीय क्षेत्रों  में जाना जाता है। शहर के दक्षिणी भाग में स्थित इस कॉलोनी में हरे भरे पेड़ तथा उद्यान बहुतायत की संख्या में पाए जाते हैं अरेरा कॉलोनी को 8 उपक्षेत्रों में विभक्त किया गया है जिन्हें ई १- ई ८  क्रमांक दिया गया है।
2017 कानाड की मस्जिद मेँ आंतकी हमला

कनाडा के क्यूबेक शहर की मस्जिद में हमलावरो ने अंधाधुंध की थी जिसमें चार लोगो मौके पर ही मौत हो गयी थी

## घटना
क्यूबेक सिटी इस्लामिक संस्कृतिक केन्द्र के भीतर लगभग 40 लोग नमाज पढ़ रहे इसी दौरान तीन हमलावरो ने गोलीवारी कर दी थी जिसमें चार लोग मारे गये थे।
## सन्दर्भ

श्रेणी:2017 के आतंकी हमले
श्रेणी:कनाडा
प्रभावी ब्याज दर

यदि किसी ऋण या अन्य वित्तीय उत्पाद पर चक्रबृद्धि ब्याज एक वर्ष के बजाय किसी अन्य अवधि में (जैसे, प्रति मास) जोड़ा जाता (कम्पाउण्डिंग) है, तो **प्रभावी ब्याज दर** (effective interest rate) वह राशि है जो एक वर्ष में प्रति सैकड़ा जुड़ती है। उदाहरण के लिये, किसी जमा राशि पर १% मासिक चक्रबृद्धि ब्याज मिलता है तो १ वर्ष में १२.६८३% प्रतिशत ब्याज मिलेगा। अतः इस स्थिति में प्रभावी ब्याज दर १२.६८३% वार्षिक है, न कि १x१२=१२% वार्षिक।

:
r_\mathrm{eff} = \left( 1 + \frac{r_\mathrm{nom}}{n} \right)^n - 1


प्रभावी ब्याज दर, इस बात पर निर्भर करती है कि १ वर्ष में कितनी बार ब्याज को मूल में जोड़ा जाता है (कम्पाउन्डिंग की आवृत्ति)

श्रेणी:ब्याज दर
हिमाचल प्रदेश क्रिकेट एसोसिएशन स्टेडियम

**हिमाचल प्रदेश क्रिकेट एसोसिएशन स्टेडियम** () जिसे **एचपीसीए क्रिकेट स्टेडियम** के संक्षिप्त नाम से जाना जाता है यह एक क्रिकेट स्टेडियम है जो भारतीय राज्य हिमाचल प्रदेश के धर्मशाला क्षेत्र में स्थित है। धर्मशाला तिब्बत के दलाई लामा के कारण जाना जाता है।

यहाँ पर पहला वनडे मैच २७ जनवरी २०१३ को भारत और इंग्लैंड के बीच खेला गया था जबकि पहला ट्वेन्टी-ट्वेन्टी मुकाबला २ अक्तूबर २०१५ को भारत और दक्षिण अफ्रीका के बीच खेला गया था।

## सन्दर्भ

श्रेणी:क्रिकेट मैदान
श्रेणी:भारत के क्रिकेट मैदान
श्रेणी:हिमाचल प्रदेश
अल-उला

**अल उला**; Al-Ula**: (also **Al Ola**, [[अरेबिया]]  **''; यह नगर सऊदी अरब के मुख्य नगर मदीना के उत्तर पश्चिम में स्थित है जो अपने प्राचीन खंण्डहरो के लिए जाता है इसे इतिहासकार 2000 वर्ष से भी अधिक पुराना मानते हैं।

## इतिहास
ये प्राचीन उत्तरी अरेबियाई राजवंश लिहयान की राजधानी था। 2000 साल पुराना ये शहर रेगिस्तान से घिरा हुआ है और पत्थरों का एक खंडहर सा नज़र आता है। हरान शिलालेख के मताबिक बेबिलोनिया का आखिरी राजा नाबोनिडस ने 552 ई.पू.तायमा,देदान (पुराना लिहयान)और यातरिब(वर्तमान की मदीना)को जीतने के लिए एक
सैन्य अभियान का नेतृत्व किया था। कई सौ साल बाद
लिहयान ने नाबातियन का
शासन चला,जब तक कि रोम ने उसकी राजधानी पेट्रा पर
हमला नहीं कर दिया। इसके बाद नाबातियन हेग्रा चला गया,जिसे अब मादा-इन सालेह के नाम से जाना जाता
है। ये अल उला से 13 मील दूरी पर स्थित है। कहा जाता है कि यहां 630 में टाबुक
की लड़ाई में बीजान्टिन सेना को एकजुट करने के लिए पैगंबर हजरत मुहम्मद ने नेतृत्व किया था। इसके बाद 13वीं सदी में अल उला एक प्रमुख केंद्र बन गया,जिसके बाद इसकी प्राचीन इमारतों को नया शहर बसाने के लिए
दोबारा इस्तेमाल किया जाने लगा और इसके बाद ही इसके
पास एक नया शहर बसा दिया गया।

## पहचान
हर जगह की अपनी अलग पहचान होती है ठीक उसी प्रकार टूटे- फूटे मकानों वाले सऊदी अरब के इस अल-उला शहर को मध्यपूर्व के भुतहा कस्बे के तौर पर जाना जाता है,जो अरब के प्राचीन शहरों में से एक है। 1983 में इस कस्बे में रहने वाले आखिरी परिवार ने भी इसे छोड़ दिया था। इसके बाद से लगभग 30 साल से भी ज्यादा समय से ये शहर वीरान पड़ा है। 

## सन्दर्भ

श्रेणी:अरब
दमिश्क विश्वविद्यालय

**दमिश्क विश्वविद्यालय **; University of Damascus (‏जामी अतु दमिश्काह) सीरिया का सबसे बड़ा और सबसे पुराना विश्वविधाल है सीरिया की राजधानी दमिश्क में स्थित है और अन्य सीरियाई शहरो में इसकी शाखाएँ उपस्थित है यह 1903 ईस्वी में स्कूल ऑफ मेडिसिन और 1913 ईस्वी में विधि संस्थान के विलय के माध्यम से स्थापित किया गया था 1958 ईस्वी तक सीरियाई विश्वविद्यालय के नाम पहचाना गया लेकिन अलप्पो विश्वविद्यालय की स्थापना के बाद इसका नाम बदल कर दमिश्क विश्वविद्यालय कर दिया गया था जो वर्तमान में भी दमिश्क विश्वविद्यालय के ही नाम से जाता है दमिश्क विश्वविद्यालय सीरिया में पूरी शिक्षा प्रणाली पूर्व राष्ट्रपति हाफिज अल अशद के दौरान नाटकीय रूप से अपमानित किया गया था और उनके बाद बशर अल असद के शासनकाल में यह विश्वविद्यालय दूनिया तथा अरब दूनिया में एक अग्रणी विश्वविद्यालय हुआ करता था लेकिन सीरियाई गृहयुध्द के दौरान वर्तमान रैकिंग 4152 है और अरब विश्व में रैकिंग 114 वे स्थान पर है।.
## इतिहास
1901 में दमिश्क में एक स्कूल ऑफ मेडिसिन के कार्यलाय की स्थापना को मंजूरी दी गयी थी जिसके बाद 1903 ईस्वी में सीरियाई विश्वविद्यालय के रूप में स्थापित हुआ तथा वर्ष 1958 को इसका नाम दमिश्क विश्वविद्यालय रखा गया।
## विषय
## चित्र
## सन्दर्भ

श्रेणी:सीरिया
श्रीश चन्द्र वसु

**श्रीश चंद्र वसु** (1861–1918) संस्कृत एवं गणित के विद्वान, न्यायधीश, लेखक और अनुवादक थे। उन्होने योग के प्रमुख ग्रन्थों जैसे योगशास्त्र, घेरण्ड संहिता, और शिवसंहिता का अंग्रेजी में अनुवाद किया। इसके अतिरिक्त अष्टाध्यायी तथा अनेक अन्य संस्कृत ग्रन्थों का अंग्रेजी अनुवाद किया। इसके लिये उन्होंने प्रयागराज में 'पाणिनि ऑफिस' नाम से अपनी एक प्रकाशन व्यवस्था बना ली थी।

## जीवन परिचय
श्रीश चन्द्र बसु, श्याम चरन बसु के सबसे बड़े पुत्र थे जो लाहौर में पंजाब विश्वविद्यालय की स्थापना में सम्मिलित थे। जब वे केवल छः वर्ष के थे तभी उनके पिता का देहान्त हो गया। अतः बच्चों के पालन पोषण का सारा दायित्व उनकी माँ पर आ गया। वामनदास वसु उनके छोटे भाई थे।

श्रीश चन्द्र बसु की शिक्षा लाहौर मिशन स्कूल में हुई जहाँ उनके पिता पहले प्रधानाचार्य थे। लाहौर के गवर्नमेन्ट कॉलेज में शिक्षा के लिये उनको छात्रवृत्ति  प्राप्त हुई थी। वहाँ से उन्होंने एफ ए किया जिसमें अरबी उनकी द्वितीय भाषा थी। उसके बाद उन्होंने बीए किया। इसके साथ ही वे धार्मिक कार्यों में भी रुचि लेने लगे।

## कृतियाँ
* सिद्धान्तकौमुदी (१९०६)
* *द अष्टाध्यायी* (१९०८ में अष्टाधायी का अनुवाद) 

## बाहरी कड़ियाँ
*Works by or about Srisa Chandra Vasu at Internet Archive

## सन्दर्भ

श्रेणी:संस्कृत विद्वान
श्रेणी:20वीं सदी के भारतीय खगोलविद
श्रेणी:1861 में जन्मे लोग
श्रेणी:१९१८ में निधन
बागनाथ मंदिर

**बागनाथ मंदिर** (Bagnath Temple) भारत के उत्तराखण्ड के बागेश्वर ज़िले के बागेश्वर तीर्थस्थान में स्थित एक प्राचीन शिव मंदिर है। यह उत्तर भारत में एकमात्र प्राचीन शिव मंदिर है जो दक्षिण मुखी है, जिसमें शिव शक्ति की जलहरी पूर्व दिशा को है। यहाँ शिव पार्वती एक साथ स्वयंभू रूप में जलहरी के मध्य विद्यमान हैं। यह बागेश्वर ज़िले का सबसे प्रसिद्ध मंदिर है और ज़िले का नाम भी इसी मंदिर के नाम पर पड़ा है। यह सरयू नदी और गोमती नदी एवं सरस्वती (अदृश्य नदी) के संगम पर बागेश्वर नगर में स्थित है।

## इतिहास
हिन्दु पौराणिक कथा के अनुसार बाबा मार्कडेय यहाँ शिव जी पूजा किया करते थे जिससे शिव जी एक बाघ के रूप में ऋषी मार्कडेय को आशीर्वाद देने आये थे। लेकिन कुछ सूत्रो के अनुसार भवन चन्द शासक लक्ष्मी चन्द ने 1602 ईस्वी में इसका जीर्णोद्धार कराया था।

## इन्हें भी देखें
* बागेश्वर
* सरयू नदी (उत्तराखण्ड)
* [गोमती नदी (उत्तराखण्ड)

==सन्दर्भ==


[श्रेणी:उत्तराखण्ड में हिन्दू मन्दिर
श्रेणी:बागेश्वर जिला
श्रेणी:उत्तराखण्ड में शिव मन्दिर
तत्वबोधिनी पत्रिका

**तत्वबोधिनी पत्रिका**, महर्षि देवेन्द्रनाथ ठाकुर द्वारा १६ अगस्त १८४३ को स्थापित की गयी थी। यह तत्वबोधिनी सभा की पत्रिका थी जिसका प्रकाशन १८८३ तक होता रहा। यह कोलकाता से बांग्ला में प्रकाशित होती थी।

ब्राह्मधर्म के प्रचार एवं तत्त्वबोधिनी सभा के सभासदों के मध्य नियमित वार्तालाप के उद्देश्य से इसकी स्थापना की गयी थी। अक्षय कुमार दत्त के सम्पादकत्व में तत्त्बबोधिनी पत्रिका का प्रथम प्रकाशन हुआ। इसके पीछे देबेन्द्रनाथ ठाकुर का नेतृत्व था। उन्नीसवीं शताब्दी के श्रेष्ठ गद्यलेखक ईश्वरचन्द्र विद्यासागर, राजनारायण बसु, द्विजेन्द्रनाथ ठाकुर इस पत्रिका में नियमित लिखते थे। उनके लेखों से उस समय बांग्ला भाषा और साहित्य एक नवयुग का सूत्रपात हुआ। 

वेदान्त-प्रतिपाद्य ब्रह्मबिद्या का प्रचार पत्रिका का मुख्य उद्देश्य था और ज्ञानविज्ञान, इतिहास, साहित्य, धर्म, राजनीति, अर्थनीति, समाजतत्त्व एवं दर्शन से सम्बन्धित मूल्यवान रचनाएँ इसमें प्रकाशित होतीं थीं। अन्तरराष्ट्रीय व्यापार में बंगालियों  की हिस्सेदारी तथा राजनैतिक स्वाधीनता की प्राप्ति के लिए अपना संगठन बनाने का आह्वान होता था। इस प्रकार उस समय की बंगाली संस्कृति और सभ्यता की उन्नति में इस पत्रिका ने विशेष योगदान किया।

## इन्हें भी देखें
*सुलभ समाचार

श्रेणी:बंगाल का नवजागण
सुलभ समाचार

**सुलभ समाचार**, कोलकाता से प्रकाशित एक बांग्ला साप्ताहिक पत्र था। यह १९वीं शताब्दी के बंगाल की पत्रकारिता का अग्रदूत था। इसका प्रकाशन कोलकाता से १६ नवम्बर १८७० से शुरू हुआ। इसे केशव चन्द्र सेन ने शुरू किया था।

## इतिहास
केशव चन्द्र सेन ने १६ नवम्बर १८७० में कोलकाता से इस समाचार पत्र का प्रकाशन शुरू किया। इसका मूल्य मात्र एक पैसा रखा गया था, जिससे गरीब लोग या बहुत कम पैसे खर्च करने वाले भी इसे खरीद सकें। वर्ष १९१२ में यह समाचार पत्र *इंडियन मिर्र प्रेस* से निकलने लगा था। 

शुरुआत में इसकी १,००० प्रति निकाली गई, जो दो सप्ताह में ही बढ़ कर ५,००० हो गई और एक महीने में ८,००० तक पहुँच गई। इसे मुख्यतः आम आदमी ही पढ़ा करते थे, जो हाल ही में होने वाले या हो चुके घटनाओं के बारे में जानकारी प्राप्त करने के लिए इसे पढ़ते थे।

## इन्हें भी देखें
* तत्वबोधिनी पत्रिका

## सन्दर्भ

श्रेणी:बंगाल का नवजागरण
वासुदेव दीक्षित

**वासुदेव दीक्षित** प्रसिद्ध वैयाकरण थे जिन्होने सिद्धान्तकौमुदी की बालमनोरमा नामक टीका लिखी।

## बाहरी कड़ियाँ
* सिद्धान्तकौमुदी पूर्वार्ध, बालमनोरमा टीका सहित
* सिद्धान्तकौमुदी उत्तरार्ध, बालमनोरमा टीका सहित
* [सिद्धान्तकौमुदी बालमनोरमा](https://sa.wikisource.org/wiki/अनुक्रमणिका:सिद्धान्तकौमुदी_(बालमनोरमा_उत्तर-१).djvu)

श्रेणी:संस्कृत वैयाकरण
हंटरवाली

**हंटरवाली** मुम्बई की वाडिया मूविटोन द्वार निर्मित १९३५ की एक हिन्दी स्टंट फिल्म है जिसमें मेरी एन इवांस, जो निडर नाडिया के नाम से पुकारी जाती थीं, ने मुख्य किरदार निभाया था। इस फिल्म के जरिये वाडिया मूविटोन के नाडिया व वाडिया बंधु खासे नामचीन हो गये। हंटरवाली नाडिया के लिये मुख्य भूमिका में पहली फिल्म थी। उन्होंने फिल्म में कई स्टंट खुद किये जिसके कारण दर्शकों से उन्हें काफी सराहना मिली और यह फिल्म सुपरहिट हुई। हंटरवाली की बेटी इस फिल्म की अगली कड़ी (सीक्वल) है।

## कलाकार
* निडर नाडिया (मेरी इवांस) राजकुमारी माधुरी उर्फ हंटरवाली के रूप में 
* बोमन श्राफ, जसवंत के रूप में
* जयदेव, हंटरवाली की दिली दोस्त कुन्नू के रूप में
* शरीफा, जसवंत की माँ कृष्णावती के किरदार में
* मास्टर मोहम्मद, राजा के रूप में 
* जॉन कवास
* गुलशन
* सयानी
* आतिश

## इन्हें भी देखें
* 

श्रेणी:भारतीय एक्शन फ़िल्में
श्रेणी:1935 में बनी हिन्दी फ़िल्म
होमी वाडिया

**होमी वाडिया** (22 मई 1911 – 10 दिसंबर, 2004) एक भारतीय फिल्म निर्देशक और निर्माता थे। वह 1933 में स्थापित वाडिया मूवीटोन प्रोडक्शंस के सह-संस्थापक थे। इसके बंद होने के बाद 1942 में उन्होंने बसंत पिक्चर्स की स्थापना की।  पाँच दशकों में फैले अपने कैरियर में उन्होंने 40 से अधिक फिल्मों का निर्देशन किया जिसमें *[[हंटरवाली]]* (1935), *मिस फ्रंटियर मेल* (1936), *हीरे की रानी* (1940) और काल्पनिक फिल्म *हातिम ताई* (1956) शामिल थीं।वह 1954 में स्थापित फिल्म एंड टेलीविजन प्रोड्यूसर्स गिल्ड ऑफ इंडिया के एक संस्थापक सदस्य थे। वाडिया अभिनेत्री और स्टंट महिला निडर नाडिया से विवाहित थे। उनके बड़े भाई जे.बी.एच.वाडिया भी एक फिल्म निर्देशक थे।

## सन्दर्भ

श्रेणी:1911 में जन्मे लोग
श्रेणी:गुजराती लोग
श्रेणी:हिन्दी निर्देशक
श्रेणी:पारसी व्यक्ति
श्रेणी:मुंबई के लोग
श्रेणी:२००४ में निधन
हैमिल्टन का सिद्धान्त

भौतिकी में, **हैमिल्टन सिद्धान्त** (Hamilton's principle) के अनुसार, किसी भौतिक निकाय की गतिकी, केवल एक फलन के परिवर्तन की समस्या (variational problem) द्वारा ही निर्धारित होता है। इस फलन को लाग्रेंजियन (Lagrangian) कहते हैं। यह सिद्धान्त विलियम रोवन हैमिल्टन (William Rowan Hamilton) ने प्रतिपादित किया था।

## इन्हें भी देखें
*दालाँवेयर का सिद्धान्त‎ (D'Alembert's principle)

श्रेणी:भौतिक सिद्धान्त
हंटरवाली की बेटी

***हंटरवाली की बेटी*** 1943 में जारी एक हिन्दी फिल्म है।  और 1935 में प्रदर्शित फिल्म *[[हंटरवाली]]* की अगली कड़ी (सीक्वल) है।  दोनों ही फिल्मों में निडर नाडिया ने नायिका के रूप में अभिनय किया और उनका निर्माण वाडिया बंधु जमशेद व होमी वाडिया (नाडिया के पति) की कंपनी वाडिया मूवीटोन द्वारा किया गया था।

## सन्दर्भ

श्रेणी:हिन्दी फ़िल्में
निडर नाडिया

**मेरी एन इवांस** उर्फ मेरी इवांस वाडिया उर्फ निडर नाडिया (8 जनवरी 1908 – 9 जनवरी, 1996) भारतीय फिल्मजगत की एक अभिनेत्री और स्टंट नायिका थीं, जिन्हें 1935 में जारी साहसी नकाबपोश हंटरवाली के रूप में याद किया जाता है। यह फिल्म भारतीय सिनेमा में महिलाओं को मुख्य भूमिका में प्रस्तुत करने वाली प्रारंभिक फिल्मों में शुमार है।

## जीवनी
### प्रारंभिक जीवन
निडर नाडिया का जन्म  8 जनवरी 1908 में पर्थ, पश्चिमी ऑस्ट्रेलिया हुआ था। उनका मूल नाम मेरी एन इवांस था। वह मार्गरेट व स्कॉटलैंड के मूल निवासी हर्बट इवांस की बेटी थी। हर्बट ब्रिटिश सेना में एक स्वयंसेवक थे और भारत आने के पहले वे ऑस्ट्रेलिया में रहते थे। मेरी महज एक एक वर्ष की थीं जब उनके पिता के रेजिमेंट की बॉम्बे के लिये बदली कर दी गई। इस तरह मेरी 1913 में पांच साल की उम्र में अपने पिता के साथ बॉम्बे चली आईं।

1915 में प्रथम विश्व युद्ध के दौरान जर्मनों के हाथों उनके पिता की असामयिक मृत्यु के फलस्वरूप उनका परिवार पेशावर (अब पाकिस्तान) में जा बसा। उत्तर-पश्चिम सीमांत प्रांत (अब खैबर पख्तूनख्वा) में रहने के दौरान उन्होंने वह घुड़सवारी, शिकार, मछली पकड़ना और निशाना लगाना सीखा। 1928 में मेरी अपनी मां और भाई रॉबर्ट जोन्स, जिनके बारे में बहुत ज्यादा मालूमात नहीं है, से साथ बॉम्बे लौट आईं और यहाँ मैडम एस्ट्रोवा से बैले नृत्य सीखा।

नाडिया ने पहले पहल बॉम्बे के सेना और नौसेना दुकानों में बतौर सेल्सवुमन नौकरी की, फिर "एक बेहतर नौकरी पाने" हेतु शार्टहैंड व टाइपिंग भी सीखना चाहती थीं। एस्ट्रोवा की मंडली ब्रिटिश सैनिकों के लिये सैन्य ठिकानों पर और भारतीय राजघरानों और आम लोगों के लिये धूल भरे छोटे कस्बों और गांवों में प्रदर्शन करती फिरती। यहीं उन्होंने गुलाटी मारना (cartwheel) जैसे करतबों में महारत हासिल की, जो बाद में फिल्म के स्टंट करने में बेहद काम आई।

### फिल्मी करियर
[अंगूठाकार|254x254पिक्सेल|[हंटरवाली (1935) के पोस्टर में नाडिया]] नाडिया ने बतौर थियेटर कलाकार भारत के कोने कोने में भ्रमण किया और १९३० में जार्को सर्कस में काम करने लगीं। फिल्मों से उनका परिचय वाडिया मूविटोन के जे.बी.एच (जमशेद) वाडिया ने कराया। अविश्वास के बावजूद जमशेद ने नाडिया को देश दीपक और नूर-ए-यमन जैसी फिल्मों में छोटी मोटी भुमिकायें दीं। इनमें प्रसिद्धि पाने पर और सर्कस मे उनके कार्यानुभव को देखते हुये, जमशेद और उनके भाई ने नाडिया को स्टार बनाने का फैसला लिया।

## विरासत
1993 में नाडिया के पड़पोते रियाद विंची वाडिया ने उनके जीवन और फिल्मों पर एक वृत्तचित्र "फीयरलेसः द हंटरवाली स्टोरी" का निर्माण किया। इसे 1993 के बर्लिन अंतर्राष्ट्रीय फिल्म महोत्सव में देखकर डोरोथी वेनर नामक एक जर्मन स्वतंत्र लेखक ने *फियरलेस नाडियाः द ट्रू स्टोरी ऑफ बालिवुड्स ओरिजिनल स्टंट क्वी* की रचना की, जिसका 2005 में अंग्रेजी में अनुवाद किया गया। माना जाता है विशाल भारद्वाज की हिंदी फिल्म रंगून नाडिया के जीवन और समय पर आधारित है, फिल्म में उनका किरदार कंगना रनौत ने निभाया।

## व्यक्तिगत जीवन
नाडिया का विवाह होमी वाडिया से 1961 में हुआ।

## सन्दर्भ

## बाहरी कड़ियाँ
* 
* Hunterwali images

श्रेणी:1908 में जन्मे लोग
श्रेणी:१९९६ में निधन
श्रेणी:हिन्दी अभिनेत्री
श्रेणी:भारतीय फ़िल्म अभिनेत्री
लग्रान्ज गुणक

गणितीय इष्टमीकरण में, **लग्रान्ज गुणक विधि** (method of Lagrange multipliers), किसी फलन का, समता शर्तों ( equality constraints) के अधीन, स्थानीय उच्चिष्ठ तथा निम्निष्ठ प्राप्त करने की एक विधि है। इसका नामकरण इटली के गणितज्ञ जोजेफ लुई लग्रान्ज के नाम पर पड़ा है।

श्रेणी:गणितीय इष्टतमीकरण
भिन्नात्मक कलन

**भिन्नात्मक कलन** (Fractional calculus), गणितीय विश्लेषण की शाखा है जिसमें अवकलज ऑपरेटर D = \dfrac{d}{dx}, तथा समाकलन ऑपरेटर *J* के भिन्नात्मक या वास्तविक घातांक निकालने की सम्भावना का अध्ययन किया जाता है।

## बाहरी कड़ियाँ
*भिन्नात्मक कलन - 21वीं शताब्दी का मुख्य विषय (गणितांजलि)

श्रेणी:कलन
पर्यावरण नियोजन एवं समन्वय संगठन (एप्को)

**पर्यावरण नियोजन एवं समन्वय संगठन (एप्को) **(Environmental Planning and Coordination Organisation (EPCO)), भोपाल में स्थित एक स्वशासी संस्था है।  इसका कार्य जनसमुदाय में पर्यावरण के प्रति जागरूकता निर्माण करना और मध्य प्रदेश सरकार के साथ मिलकर विभिन्न परियोजनाओं को क्रियान्वित करना है। 

इसकी स्थापना वर्ष १९८१ में हुई थी। जलवायु परिवर्तन मुद्दों पर यह राज्य की नोडल एजेंसी के रूप में कार्य कराती है।  ५० एकड़ में फैले इसके परिसर को **पर्यावास परिसर** कहा जाता है
## संगठन के विभाग
*पर्यावरण शोध प्रयोगशाला
*संरक्षण जल निकायों के प्रबंधन एवं संरक्षण 
*बायोस्फीयर प्रणाली के प्रबंधन एवं संरक्षण 
*प्रशिक्षण एवं जागरूकता 
*पर्यावरण परामर्श सेल
## प्रकाशन
*मध्य प्रदेश राज्य जलवायु परिवर्तन कार्य योजना
*जलवायु परिवर्तन के सन्दर्भ में मध्य प्रदेश की सुभेद्यता का आकलन
*मध्य प्रदेश में जलवायु परिवर्तन: विशेषज्ञों के विचारों का संकलन
*मध्य प्रदेश राज्य जलवायु परिवर्तन कार्य योजना - मध्य प्रदेश का जलवायु विज्ञान
## चित्र दीर्घा

Activities for world environment day in Bhopal (5).jpg|५ जून २०१७ को विश्व पर्यावरण दिवस दिवस के अवसर पर आयोजित कार्यक्रम 
Hanging clay water pot for birds.jpg|५ जून २०१७ को विश्व पर्यावरण दिवस दिवस के अवसर पर आयोजित कार्यक्रम 
Activities for world environment day in Bhopal (12).jpg|५ जून २०१७ को विश्व पर्यावरण दिवस दिवस के अवसर पर आयोजित कार्यक्रम 
Activities for world environment day in Bhopal (2).jpg|५ जून २०१७ को विश्व पर्यावरण दिवस दिवस के अवसर पर आयोजित कार्यक्रम 
Activities for world environment day in Bhopal (9).jpg|५ जून २०१७ को विश्व पर्यावरण दिवस दिवस के अवसर पर आयोजित कार्यक्रम 
Activities for making Mud Seed ball in Bhopal (9).jpg|५ जून २०१७ को विश्व पर्यावरण दिवस दिवस के अवसर पर आयोजित कार्यक्रम 
Activities for making Mud Seed ball in Bhopal (7).jpg|५ जून २०१७ को विश्व पर्यावरण दिवस दिवस के अवसर पर आयोजित कार्यक्रम 

## यह भी देखे
*आर्द्रभूमि

## बाहरी कड़ियाँ
*संस्थान का जालघर
*मध्यप्रदेश जलवायु परिवर्तन ज्ञान पोर्टल
*हिंदुस्तान टाइम्स
*Bhopalis create their own Ganesha-हिंदुस्तान टाइम्स
## सन्दर्भ

श्रेणी:भोपाल
श्रेणी:जलवायु परिवर्तन
श्रेणी:पर्यावरणीय प्रबन्धन
श्रेणी:पर्यावरण संरक्षण
मोहम्मद अली जौहर विश्वविद्यालय

**मोहम्मद अली जौहर विश्वविद्यालय**: एक निजी विश्वविद्यालय है जो रामपुर में मोहम्मद अली जौहर ट्रस्ट, उत्तर प्रदेश, विश्वविद्यालय अनुदान आयोग, (यूजीसी) द्वारा मान्यता प्राप्त
2006 में स्थापित किया गया था इसके चांसलर समाजवादी पार्टी के पूर्व कैबिनेट मंत्री आजम खान है। यह उत्तर प्रदेश सरकार द्वारा 2012 में विश्वविद्यालय का दर्जा प्रदान किया गया था। इस पर 28 अल्पसंख्यक शिक्षण संस्थानों के लिए राष्ट्रीय आयोग (NCMEI) द्वारा अल्पसंख्यक का दर्जा मई 2013 को दिया गया था।.

## सन्दर्भ

श्रेणी:उत्तर प्रदेश
नारायण हरी आपटे

**नारायण हरी आपटे**, (११ जुलाई १८८९ – १४ नवम्बर १९७१) लोकप्रिय मराठी उपन्यासकार, लेखक और सम्पादक थे। वो मूल रूप से महाराष्ट्र के थे।

## सन्दर्भ

## बाहरी कड़ियाँ
* 

श्रेणी:1889 में जन्मे लोग
श्रेणी:मराठी लोग
श्रेणी:उपन्यासकार
श्रेणी:१९७१ में निधन
अरुण शर्मा (पुरातत्वविद)

**डॉ अरुण शर्मा** (जन्म : १९३३ निधन : २०२४) भारत के पुरातत्त्वविद् थे। २०१७ में पद्मश्री से सम्मानित डॉ. अरुण कुमार शर्मा ने छत्तीसगढ़ के अलावा भारत के अन्य स्थानों पर भी खुदाई कराई है।
छत्तीसगढ़ के सिरपुर और राजिम के अलावा राम जन्म भूमि-बाबरी मस्जिद मामले में अहम भूमिका निभाई थी। 

डॉ. शर्मा ने करियर का आरम्भ भिलाई इस्पात संयंत्र से की थी। उन्हें इस काम में कुछ नयापन नहीं लगा, इसलिए नौकरी छोड़ दी। इसके पश्चात भारतीय पुरातत्व सर्वेक्षण (एएसआई) नागपुर में तकनीकी सहायक पद पर भर्ती हुए। डॉ. शर्मा ने बताया कि उन्हें ऐतिहासिक स्थलों की जानकारी प्राय: ग्रामीण देते थे। छत्तीसगढ़ में बालोद स्थित करकाभाट में महापाषाण काल के टीलों की जानकारी गांववालों ने ही दी थी।

अरुण शर्मा ने ‘राम जन्म भूमि-बाबरी मजिस्द’ प्रकरण में इलाहबाद उच्च न्यायालय में बतौर मुख्य गवाह साक्ष्य, तर्क और तथ्यों के आधार पर बताया कि स्थल पर पूर्व में हिन्दू मंदिर होने के पर्याप्त प्रमाण हैं। डॉ. अरुण शर्मा के बयान के आधार पर विवादित स्थल पर कोर्ट ने राम जन्मभूमि का होना माना। 

## सन्दर्भ

## बाहरी कड़ियाँ
* पद्मश्री से सम्मानित पुरातत्वविद अरुण शर्मा थे ‘राम जन्मभूमि’ प्रकरण के मुख्य गवाह

श्रेणी:पद्मश्री प्राप्तकर्ता
श्रेणी:1933 में जन्मे लोग
फ्रीडम ट्रॉफी (क्रिकेट)

फ्रीडम ट्रॉफी एक क्रिकेट ट्रॉफी है जो भारत और दक्षिण अफ्रीका के बीच खेलईगई टेस्ट श्रृंखला के विजेता को प्रधान की जाती है।। यह ट्रॉफी का निर्माण महात्मा गाँधी और नेल्सन मंडेला जिन्होंने अपने राष्ट्र को आजादी दिलाने में महत्व पूर्ण योगदान दिया था के सन्मान मैं किया गया है। 

## पृष्ठभूमि
बीसीसीआये और सीइसए ने घोसित किया की सन २०१५ से आगे भारत और दक्षिण अफ्रीका के बीच खेले जाने वाले सभी टेस्ट श्रृंखला का नाम महात्मा गाँधी–नेल्सन मंडेला श्रृंखला रखा जाएगा। इस प्रकार इन शृंकलाओं को प्रठिस्ता और पारंपरिक महहतव प्राप्त होगा। 

## फ्रीडम ट्रॉफी पूर्व टेस्ट श्रृंखला सारांश

## टेस्ट श्रृंखला की सूची

## इन्हें भी देखें
* पटौदी ट्रॉफी

## सन्दर्भ

श्रेणी:अंतर्राष्ट्रीय क्रिकेट में भारत
श्रेणी:महात्मा गांधी को समर्पित स्मारक
वित्तीय अपराध

सम्पत्ति से सम्बन्धित अपराधों को **वित्तीय अपराध** (Financial crimes) कहते हैं जिनमें सम्पत्ति के स्वामित्व का अपने लाभ के लिये अवैध परिवर्तन किया जाय।

## इन्हें भी देखें
*अर्थशोधन (मनी लॉन्डरिंग)

श्रेणी:वित्तीय अपराध
कुर्की

**कुर्की** (Attachment) एक विधिक प्रक्रिया]] है जिसके द्वारा कोई न्यायालय किसी ऋणदाता के निवेदन पर ऋणी की किसी सम्पत्ति को ऋणदाता को देने या बेचने का आदेश देता है ताकि ऋणदाता को अपनी सम्पत्ति मिल सके।

 उत्तर प्रदेश राजस्व संहिता 2006 की धारा 172 के अनुसार उप ज़िला अधिकारी व्यतिक्रमी की चल संपत्ति जिसमें कृषि उपज भी शामिल है कुर्की और बिक्री कर सकता है।
श्रेणी:विधि
कैथरीन पर्वत

**कैथरीन पर्वत; Mount Catherine**: (),  माउंट कैथरीन ‎‏स्थानिया स्तर पर ये जबल कैथरीन के नाम से जाना जाता है, मिस्र के उच्चतम पर्वतो में एक है। यह दक्षिण सिनाई प्रशासनिक में सेंट कैथरीन के शहर के पास स्थित है।

## इन्हें भी देखें
* सिनाई पर्वत 
## सन्दर्भ

श्रेणी:मिस्त्र
भिलाई इस्पात संयंत्र

**भिलाई इस्पात संयंत्र** (Bhilai Steel Plant (BSP)) भारत के छत्तीसगढ़ के भिलाई में स्थित इस्पात कारखाना है। यह भारत का पहला इस्पात उत्पादक संयंत्र है तथा मुख्यतः रेलों का उत्पादन करता है। 

इस संयंत्र की स्थापना सोवियत संघ की सहायता से १९५५ में हुई थी।

इस कारखाने की स्थापना दूसरी पंचवर्षीय योजना (1956-61)के अंतर्गत की गई थी।

दस बार देश का सर्वश्रेष्ठ एकीकृत इस्पात कारखाने के लिए प्रधानमंत्री ट्रॉफी प्राप्त यह कारखाना राष्ट्र में रेल की पटरियों और भारी इस्पात प्लेटों का एकमात्र निर्माता तथा संरचनाओं का प्रमुख उत्पादक है। देश में 260 मीटर की रेल की सबसे लम्बी पटरियों के एकमात्र सप्लायर, इस कारखाने की वार्षिक उत्पादन क्षमता 31 लाख 53 हजार टन विक्रेय इस्पात की है। यह कारखाना वायर रॉड तथा मर्चेन्ट उत्पाद जैसे विशेष सामान भी तैयार कर रहा है। भिलाई इस्पात कारखाना आईएसओ 9001:2000 गुणवत्ता प्रबन्धन प्रणाली से पंजीकृत है। अतः इसके सभी विक्रेय इस्पात आईएसओ की परिधि में आते हैं। 

भिलाई के कारखाने, इसकी बस्ती और डल्ली खानों को पर्यावरण प्रबन्धन प्रणाली से सम्बन्धित आईएसओ 14001 भी प्राप्त है। यह देश का ऐसा एकमात्र इस्पात कारखाना है जिसे इन सभी क्षेत्रों में प्रमाणपत्र मिला है। कारखाने को सामाजिक उत्तरदायित्व निभाने के लिए एसए: 8000 प्रमाणपत्र और व्यावसायिक स्वास्थ्य तथा सुरक्षा के लिए ओएचएसएएस-18001प्रमाणपत्र भी प्राप्त है। इन अन्तर्राष्ट्रीय स्तर पर मान्य प्रमाणपत्रों के कारण भिलाई के उत्पादों का महत्व और भी बढ़ जाता है तथा इस्पात उद्योग में इसकी गणना सर्वश्रेष्ठ संगठनों में की जाती है। भिलाई को अनेक राष्ट्रीय पुरस्कारों से सम्मानित किया गया है तथा इसे लगातार तीन वर्ष सीआईआई-आईटीसी सस्टेनेबिलिटी पुरस्कार प्राप्त हुआ है।

### सामाजिक कार्य
भिलाई स्पात संयत्र स्पात उत्पादन के अलावा कई साड़ी सामाजिक गतिविधिया भी करता है | भिलाई स्पात संयत्र कई वर्षो से वृक्षारोपण कार्यक्रम चला रहा है | जिसमे खदानों के आसपास के क्षेत्रो में पेड़ पौधे लगये जा रहे है | इसके अलावा **भिलाई स्पात संयत्र** द्वारा दुर्ग में **मैत्री बाग़** का निर्माण किया गया है जो यहाँ के पर्यटन को बढावा देते है | भिलाई स्पात संयत्र में **नगर प्रशासन विभाग** भी है जो सफाई , रखरखाव , सडको के स्तरित लाईट का ध्यान रखती है |

### रेल की पटरिया
भिलाई स्पात संयत्र देश का सबसे बड़ा और विश्व का प्रमुख रेल पटरी का उत्पादक है | भिलाई स्पात संयत्र को रेल की परतिया बनाने में 65 सालो का अनुभव है | 1 करोड 50 लाख टन से अधिक पटरियों का निर्माण यहाँ पर किया जाता है | अब तक 27 लाख किलोमीटर तक के लिए पटरियों का निर्माण किया जा चुका है | भारत के सबसे बड़ी रेल भिलाई स्पात संयत्र में बनी पटरियों पर ही चलती है | **दक्षिण कोरिया , न्यूज़ीलैंड , अर्जेंटीना , तुर्की , ईरान , मिस्र , घाना , बांग्लादेश** और **मलेशिया** सहित दस देशो में ये इन सामाग्रियो का निर्यात करता है | 

### पुरस्कार

* लगातार 3 वर्षो तक CII-ICT सस्टेनेब्लिटी पुरस्कार
* देश में सर्वश्रेष्ट एकीकृत स्पात संयत्र के लिए प्रधान मंत्री ट्रोफी के 11 बार विजेता
* HR उत्कृष्टता गोल्डन पीकोक पुरस्कार
* ग्रीनटेक पर्यावरण त्कृष्टता प्लेटिनम पुरस्कार
* ग्रीनटेक सेफ्टी गोल्ड अवार्ड

## उत्पादन

## सन्दर्भ

श्रेणी:भारत के इस्पात संयंत्र
धन-शोधन निवारण अधिनियम, 2002

**धन-शोधन निवारण अधिनियम, २००२** भारत के संसद द्वारा पारित एक अधिनियम है जिसका उद्देश्य काले धन को सफेद करने से रोकना है। इसमें धन-शोधन से प्राप्त धन को राज्यसात (ज़ब्त) करने का प्रावधान है। यह अधिनियम 1 जुलाई, 2005 से प्रभावी हुआ। यह कानून गैर जमानती है इसके तहत दोषी को जमानत नहीं दी जा सकती है

अभी तक इस अधिनियम में वर्ष 2005, 2009 और 2012 में संशोधन किए गये हैं।

## सन्दर्भ

## बाहरी कड़ियाँ
*'''धन शोधन अधिनियम, २००२''' पर प्रश्नोत्तरी
*In 1st conviction under laundering Act, ex-minister jailed for 7 years

श्रेणी:भारत सरकार के अधिनियम
श्रेणी:भारत के अधिनियम
संग्राम चौगुले

**संग्राम चौगुले** भारतीय बॉडी बिल्डर हैं। इन्होने १ बार मिस्टर युनिवेर्स, ६ बार मिस्टर इंडिया, ५ बार मिस्टर महाराष्ट्र, ३ बार मिस्टर वर्ल्ड और ३ बार मिस्टर एशिया का खिताब जीत चुके हैं।

## प्रारंभिक जीवन
मूल रूप से महाराष्ट्र के कोल्हापुर के रहने वाले संग्राम के माता और पिता शिक्षक थे। अभिभावकों की कमाई से ६ लोगों के परिवार का गुजारा बड़ी ही मुश्किल से हो पाता था। संग्राम ने गांव के स्कूल से अपनी प्रारंभिक शिक्षा पूरी की और १२वीं के बाद बहादुरगढ़ के पॉलिटेक्निक कॉलेज से इलेक्ट्रिकल इंजीनियरिंग (अभियांत्रिकी) में डिप्लोमा किया। इसके बाद वह पुणे के मॉडर्न कॉलेज में उन्होंने बी.ए में प्रवेश लिया।

कॉलेज में पढ़ाई के दौरान संग्राम ने पुणे की फैशन डिजाइनर स्नेहल से विवाह किया। विवाह के बाद संग्राम ने घर चलाने के लिए एक कंपनी में काम शुरू किया। लेकिन वहां से मिलने वाली तनख्वाह से परिवार और बॉडीबिल्डिंग को एक साथ आगे ले जाना मुश्किल था। आर्थिक समस्या के कारण तब संग्राम ने बॉडीबिल्डिंग छोड़ने का फैसला किया। जब यह बात उनके दो दोस्तों को पता चली तो उन्होंने संग्राम की फिटनेस ट्रेनिंग का पूरा खर्च कई महीनों तक उठाया। हालांकि संग्राम को ज्यादा दिनों तक दोस्तों के पैसों पर निर्भर नहीं रहना पड़ा। जिस जिम में वे वर्कआउट करते थे, उसी जिम में उन्हें ट्रेनर की नौकरी मिल गई और उनकी आर्थिक समस्या खत्म होने लगी।

## करियर
### बॉडी बिल्डिंग
पुणे में पढ़ाई के दौरान संग्राम चौगुले का बॉडी बिल्डिंग प्रति रुझान बढ़ा। उन्होंने पहली बार 'महाराष्ट्र इंटर कॉलेज कॉम्पटीशन' में भाग लेते हुए 'मराठा श्री' का खिताब जीता। उनकी सुडौल शरीर को देखते हुए उनके शिक्षको ने ऐसी और प्रतियोगिताओं में शामिल होने के लिए उन्हें प्रेरित किया। संग्राम ने कुछ ही वर्ष में कड़ी परिश्रम और लगन से पूरे महाराष्ट्र में नाम कमाया और 'आस्था सांगली', 'द ग्रेट मराठा श्री' और 'पुणे श्री' जैसे प्रतिष्ठित खिताब अपने नाम किये।
साल २००९ में संग्राम 'महाराष्‍ट्र श्री' प्रतियोगिता में गोल्ड मैडल जीत कर महाराष्ट्र के सर्वश्रेष्ठ बॉडी बिल्डर बन गए। वह साल २०१० में 'मिस्टर इंडिया' बने। इसी साल बहरीन में होने वाले 'एशियन बॉडी बिल्डर्स चैंपियनशिप' में संग्राम को ५वां स्थान मिला। बहरीन से लौटने के बाद संग्राम ने कड़ी मेहनत से एक साल के भीतर यानी साल २०११ में दो बार 'मिस्टर इंडिया' खिताब अपने नाम किया। इसके बाद वह साल २०१२ में बैंकाक में आयोजित हुई 'मिस्टर यूनिवर्स' प्रतियोगिता के विजेता बने। इस उपलब्धि के बाद भी संग्राम ने कई नेशनल और इंटरनेशनल लेवल की प्रतियोगिताओं को जीता।
वें फिजिक जिम के संस्थापक हैं।

### अभिनय
संग्राम ने आगामी मराठी फिल्म 'दंभ' में अभिनय कर रहे हैं। वें कई फिटनेस विज्ञापन में भी नजर आ चुके हैं।

## सन्दर्भ

## बाहरी कड़ियाँ
* अधिकारिक जालस्थल
*कितनी चपाती या चावल खाये 

श्रेणी:बॉडी बिल्डर
श्रेणी:जीवित लोग
श्रेणी:1979 में जन्मे लोग
आदित्य देव

**आदित्य देव** (१ नवम्बर १९८८; १३ सितम्बर २०१२) जिन्हें **रोमियो** के नाम से भी जाना जाता था, एक भारतीय बॉडी बिल्डर, डांसर, एवं कलाकार थे। गिनीज बुक ऑफ व‌र्ल्ड रिकार्ड के अनुसार वें विश्व के पहले सबसे छोटे बॉडी बिल्डर थे, जिनकी शरीर की लम्बाई मात्र दो फीट नौ इंच था। 

## परिचय
वर्ष २००६ में रोमियो का नाम *दुनिया के सबसे छोटे बॉडी बिल्डर* के रूप में लिम्का बुक ऑफ़ रिकार्ड्स में अंकित किया गया था। एक बॉडी बिल्डर होने के अलावा रोमियो को एक डांसर के रूप में भी जाना जाता था। रोमियो ने देश-विदेश की कई टीवी चैनलों पर अपनी डांस और बॉडी बिल्डिंग प्रतिभा की प्रस्तुति प्रदर्शित की थी। 
आदित्य की जिंदगी पर ब्रिटेन में फिल्म का भी निर्माण किया गया था।

## मृत्यु
१३ सितम्बर २०१२ को २३ साल की उम्र में जालंधर के एक निजी अस्पताल में ब्रेन हैमरेज से रोमियो की मौत हो गई।

## सन्दर्भ

श्रेणी:1988 में जन्मे लोग
श्रेणी:२०१२ में निधन
श्रेणी:बॉडी बिल्डर
प्रेमचंद डेगरा

**प्रेमचंद डेगरा** एक प्रसिद्ध भारतीय बॉडी बिल्डर हैं। वे साल 1988 में बॉडीबिल्डिंग के 80 किलो भार वर्ग में मिस्टर यूनिवर्स का खिताब जीत चुके हैं। वर्ष १९९० में प्रेमचंद डेगरा को भारत सरकार ने पद्म श्री पुरस्कार से सम्मानित किया। 

## इन्हें भी देखें
* पद्म श्री पुरस्कार (१९९०–१९९९)

## सन्दर्भ

श्रेणी:बॉडी बिल्डर
श्रेणी:जीवित लोग
श्रेणी:पद्मश्री प्राप्तकर्ता
मुकेश सिंह गहलोत

**मुकेश सिंह गहलोत** (जन्म: 1978) एक पेशेवर भारतीय बॉडी बिल्डर हैं, जिन्होंने भारत का प्रतिनिधित्व करते हुए, पावरलिफ्टिंग चैंपियनशिप २०१६ में १२५ किलो ग्राम रॉ कैटिगरी में स्वर्ण पदक जीता। गहलोत ने २०१३ में भी गोल्ड मेडल जीता था और अब वह २०१६ में जीतकर दूसरी बार विश्व चैंपियन बने हैं। इनका ४ बार मिस्टर इंडिया बन्ने का नेशनल रिकॉर्ड हैं। 

## सन्दर्भ

श्रेणी:बॉडी बिल्डर
श्रेणी:जीवित लोग
श्रेणी:1978 में जन्मे लोग
सुहास खामकर

**सुहास खामकर** एक प्रेशेवर भारतीय बॉडी बिल्डर हैं। सुहास मिस्टर इंडिया, मिस्टर एशिया समेत कई खिताब जीत चुके हैं। इसके अलावा वे मिस्टर अफ्रीका 2010, मिस्टर ओलिम्पिया, मिस्टर महाराष्ट्र के खिताब से नवाजे जा चुके हैं। ७ बार मिस्टर इंडिया व एक बार एशियन चैंपियन बॉडी बिल्डर रह चुके हैं। इन्हें इंडिया का अर्नाल्ड भी कहा जाता है।

## करियर
उन्होंने 16 साल की उम्र से ही जिम में वर्क आउट करना शुरू कर दिया था। खामकर बॉडी बिल्डिंग प्रतियोगिताओं में कई बार भारत का प्रतिनिधित्व कर चुके है और कई खिताब अपने नाम कर चुके है। इसके पूर्व वे सेंट्रल रेलवे में टिकट कलक्टर भी रह चुके हैं। सुहास को बॉडी बिल्डिंग के क्षेत्र में भारत श्री, मिस्टर इंडिया, एशिया श्री और मिस्टर एशिया जैसे कई बड़े खिताब मिल चुका है। 

महाराष्ट्र सरकार ने सुहास को बॉडी बिल्डिंग के क्षेत्र में उल्लेखनीय योगदान लिए महाराष्ट्र के पनवेल में नायब तहसीलदार के पद पर नियुक्त किया था, लेकिन एक जमीन से जुड़े मामले में एंटी करप्शन ब्यूरो (एसीबी) ने 50 हजार रुपए की रिश्वत मांगते पकडे जाने पर उन्हें सस्पेंड कर दिया गया।

## सन्दर्भ

## बाहरी कड़ियाँ
* अधिकारिक जालस्थल

श्रेणी:बॉडी बिल्डर
श्रेणी:जीवित लोग
श्रेणी:1980 में जन्मे लोग
करकाभाट

**करकाभाट**, छत्तीसगढ़ राज्य के दुर्ग जिले में  नगर में स्थित है। यहाँ महापाषाण काल के स्मारक मिले हैं। यह स्मारक छत्तीसगढ़ राज्य द्वारा संरक्षित है।

श्रेणी:छत्तीसगढ़ के नगर
ऑस्ट्रेलिया क्रिकेट टीम का न्यूज़ीलैंड दौरा 2017

ऑस्ट्रेलियाई क्रिकेट टीम वर्तमान में तीन एक दिवसीय अंतरराष्ट्रीय (वनडे) खेलने के लिए जनवरी और फरवरी 2017 में न्यूजीलैंड दौरा कर रहे हैं।

ऑस्ट्रेलिया के कप्तान स्टीव स्मिथ पाकिस्तान के खिलाफ अंतिम वनडे में एक टखने की चोट पीड़ित होने के बाद श्रृंखला से बाहर हो गए। मैथ्यू वेड स्मिथ की जगह में ऑस्ट्रेलिया के कप्तान के रूप में नामित किया गया था और सैम हैज़लिट स्मिथ के स्थानापन्न के रूप में टीम में शामिल किया गया। हालांकि, वेड एक पीठ शिकायत के साथ पहले मैच से बाहर हो गए और एरॉन फिंच पर कप्तान के रूप में ले लिया। दूसरे वनडे से पहले, वेड पीठ की चोट के कारण श्रृंखला से बाहर हो गए और फिंच शेष मैचों में कप्तान के लिए जारी रखा।

न्यूजीलैंड चैपल-हैडली ट्रॉफी को पुनः प्राप्त करने के लिए, श्रृंखला 2-0 से जीत ली।

## खिलाड़ी

मार्टिन गप्टिल मांसपेशियों में खिंचाव की समस्या के कारण दूसरे वनडे से बाहर हो गए। डीन ब्राउनली ने अपने कवर के रूप में टीम में शामिल किया गया। ईश सोढ़ी टीम में जोड़ा गया था और टॉम ब्लून्डेल अंतिम वनडे के लिए टीम से जारी किया गया था। गप्टिल हैमस्ट्रिंग की चोट से बरामद नहीं हुआ है और तीसरे वनडे से बाहर हो गए।

## वनडे सीरीज
### 1ला वनडे

### 2रा वनडे

### 3रा वनडे

## सन्दर्भ

श्रेणी:२०१७ में क्रिकेट
श्रेणी:ऑस्ट्रेलिया क्रिकेट टीम के न्यूजीलैंड दौरे
यगाना चंगेज़ी

**मिर्ज़ा यास यगाना चंगेज़ी** (1884-1956) का जन्म पटना बिहार में हुआ। ये उर्दू के प्रसिद्ध शायर थे। ये चंगेज़ खाँ के वंसज थे। इन्होंने शायरी का फ़न शाद अज़ीमाबादी से सीखा। इनकी तीन पुस्तकें प्रकाशित हुई हैं ये मिर्ज़ा ग़ालिब के विरोध के लिए प्रसिद्ध रहे हैं। 

## सन्दर्भ

श्रेणी:शायर
श्रेणी:उर्दू शायर
श्रेणी:बिहार के लोग
श्रेणी:1884 में जन्मे लोग
श्रेणी:१९५६ में निधन
थाईलैंड में बौद्ध धर्म

:*यह लेख [[थाईलैंड]] में बौद्ध धर्म के बारे में है, बौद्ध धर्म की व्यापक परिभाषा के लिए [[विश्व में बौद्ध धर्म]] देखें।* 

**थाईलैंड में बौद्ध धर्म** थेरवाद बौद्ध सम्प्रदाय है, जो थाईलैंड की जनसंख्या में बड़े पैमाने पर ९५% है। थेरवाद बौद्ध धर्म थाईलैंड का राष्ट्रीय धर्म है। थाईलैंड में बौद्ध धर्म भी बड़े **थाई चीनी** आबादी से **लोक धर्म** के रूप में अच्छी तरह से चीनी धर्मों के साथ एकीकृत हो गया है। थाईलैंड में बौद्ध विहारों, लंबे सुनहरे स्तूपों की विशेषता है, और थाईलैंड की बौद्ध वास्तुकला अन्य दक्षिण पूर्व एशियाई देशों, विशेष रूप से कंबोडिया और लाओस, थाईलैंड, जिसके साथ शेयर सांस्कृतिक और ऐतिहासिक विरासत में उस के समान है।

## इन्हें भी देखें
* विश्व में बौद्ध धर्म
* चीन में बौद्ध धर्म
* भारत मे बौद्ध धर्म
* म्यान्मार में बौद्ध धर्म
* श्रीलंका में बौद्ध धर्म
* तिब्बती बौद्ध धर्म
* भूटान में बौद्ध धर्म
* लाओस में बौद्ध धर्म
* कम्बोडिया में बौद्ध धर्म
* मंगोलिया में बौद्ध धर्म
* जापान में बौद्ध धर्म
* वियतनाम में बौद्ध धर्म
* सिंगापुर में बौद्ध धर्म
* ताइवान में बौद्ध धर्म
* उत्तर कोरिया में बौद्ध धर्म
*दक्षिण में बौद्ध धर्म
* रूस में बौद्ध धर्म

## सन्दर्भ

## बाहरी कड़ियाँ

श्रेणी:देशानुसार बौद्ध धर्म
श्रेणी:थाईलैंड में बौद्ध धर्म
श्रेणी:थाईलैण्ड
श्रेणी:बौद्ध धर्म
संदेश दैनिक

**संदेश** (Gujarati:સંદેશ) भारत में प्रकाशित होने वाला गुजराती भाषा का प्रमुख समाचारपत्र है। इसका मुख्यालय अहमदाबाद में है। इस्वीसन १९२३ में इसके प्रकाशन की शरुआत हुई थी। अहमदाबाद, मुंबई, वड़ोदरा, सुरत, राजकोट, भावनगर और भुज से इसके विविध संस्करणों का प्रकाशन होता हैं। इस अखबार के आद्य स्थापक, तंत्री और संवर्धक चीमन भाई पटेल थे। द संदेश लिमिटेड संस्था द्वारा इस पत्र का प्रबंधन होता है जिसके सीईओ फाल्गुन भाई पटेल है।
## इतिहास
## संस्करण और उपसंस्करण
संदेश दैनिक को छ स्थानों से प्रकाशित किया जाता हैं। विभिन्न क्षेत्रों के लिए पूरक के रूप में उपसंस्करण भी निकाले जाते हैं जो निम्नलिखित हैं:-
### [[अहमदाबाद]]
* अहमदाबाद जिला
* गांधीनगर
* खेड़ा
* झालावाड़
* महेसाणा
* साबरकाँठा
* पाटण
### [[वड़ोदरा]]
* वड़ोदरा शहर
* वड़ोदरा जिला
* पंचमहाल दाहोद
* भरुच
### [[सूरत|सुरत]]
* सुरत शहर
* सुरत जिला
* वलसाड़, नवसारी
### [[राजकोट]]
* राजकोट
* हालार
* जूनागढ़
* सौराष्ट्र
### [[मुम्बई|मुंबई]]
* मुंबई
### [[भुज]]
* भुज
### [[भावनगर]]
* भावनगर

## पूरक
ये समाचारपत्र सप्ताह के सातों दिन रंगारंग प्रारुप में विषय वैविद्य सभर पूरको के साथ प्रसिद्ध होता हैं। सप्ताह के सात पूरक निम्नलिखित हैं:-

## सन्दर्भ

## इन्हें भी देखें
* मुंबई समाचार
*भारत में प्रकाशित होने वाले समाचार पत्रों की सूची
श्रेणी:भारत में प्रकाशित होने वाले समाचार पत्रश्रेणी:गुजराती भाषा के समाचार पत्र
राजेंद्र नाथ रहबर

राजेंद्र नाथ रहबर उर्दू के प्रमुख उस्ताद शायरों में से एक हैं उनका जन्म 05 नवम्बर 1931 को पंजाब के शकरगढ़ में हुआ, जो विभाजन के बाद पाकिस्तान को मिल गया। तथा रहबर साहिब का परिवार पठानकोट आकर बस गया। 

रहबर साहिब ने हिन्दू कॉलेज अमृतसर से बी॰ए॰, खालसा कॉलेज पंजाब से एम॰ए॰(अर्थशास्त्र) और पंजाब यूनिवर्सिटी से एल॰एल॰बी॰ की। बचपन में शायरी का शौक़ पल गया, बड़े भाई ईश्वरदत्त अंजुम भी शायर थे। रहबर साहिब ने शायरी का फन रतन पंडोरवी से सीखा। 

रहबर साहिब की नज़्म **तेरे खुशबू में बसे ख़त** को विश्वव्यापी शोहरत मिली। इस नज़्म को जगजीत सिंह ने लगभग 30 सालों तक अपनी मखमली आवाज़ में गाया। पूर्व प्रधानमंत्री अटल बिहारी वाजपेयी द्वारा रहबर साहिब को लिखे ख़त के लिए भी वो चर्चा में रहे।

मशहूर फ़िल्म निर्माता महेश भट्ट ने रहबर साहिब मशहूर नज़्म को अपनी फ़िल्म 'अर्थ' में फिल्माया है। रहबर साहिब अपने जीवन के तकरीब 70 साल उर्दू साहित्य की सेवा में समर्पित किये हैं और अब भी निरंतर साहित्य सेवा में लगे हैं।
रहबर साहब ने 13 नवंबर 2022 को शाम 5 बजे दिल्ली में अपनी जीवन यात्रा पूरी की.

## पुस्तकें
*कलश (1962)
*मल्हार (1975)
*और शाम ढल गई (1978)
*जेबे-सुख़न (1997)
*तेरे खुशबू में बसे ख़त (2003)
*याद आऊंगा (2006)
*उर्दू नज़्म में पंजाब का हिस्सा (2017)
*तेरे खुशबू में बसे ख़त (2017) (द्वितीय संस्करण)

## पुरस्कार
रहबर साहिब को देश विदेश की सैंकड़ों संस्थानों द्वारा विभिन्न सम्मानों से सम्मानित किया जा चुका है। वर्ष 2010 में पंजाब सरकार द्वारा रहबर साहिब को पंजाब का सर्वोच्च सम्मान **शिरोमणि साहित्यकार सम्मान** से नवाज़ा गया।

## सन्दर्भ

श्रेणी:उर्दू शायर
श्रेणी:पठानकोट के लोग
श्रेणी:1931 में जन्मे लोग
राज्य संग्रहालय, भोपाल

**राज्य संग्रहालय** भोपाल का उद्घाटन 2 नवम्बर, 2005 को म.प्र. के मुख्यमंत्री ने किया।  यह श्यामला हिल्स पर पर स्थित है। 
संग्रहालय का समय प्रातः 10.30 बजे से सायः 5.30 बजे तक होता है तथा यह प्रत्येक सोमवार एवं शासकीय अवकाश के दिन संग्रहालय बन्द रहता है। राज्य संग्रहालय भोपाल की स्थापना वर्ष 1909 में नवाब सुल्तानजहां बेगम ने की थी, पूर्व में इसका नाम एडवर्ड संग्रहालय था यह संग्रहालय वर्तमान में अजायबघर के नाम से जाना जाता  था जो कि वर्तमान में यह स्थान केंद्रीय ग्रंथालय भवन के नाम से जाना जाता है।  स्वतंत्रता के पश्चात इस संगृहालय को बाणगंगा स्थित इसके पुराने भवन में स्थापित किया गया। संगृहालय अपने नए भवन में 2 नवंबर वर्ष 2005 को स्थानांतरित हुआ जिसका उद्घाटन  तात्कालिक मुख्यमंत्री मध्यप्रदेश शासन द्वारा हुआ।  इस  भव्य भवन में 17 विथिकाएं हैं जोकि अलग-अलग विषयों के ऊपर बनी हुई है थीम दीर्घा प्रागेतिहासिक जीवाश्म दीर्घा  उत्खनित सामग्री दीर्घा धातु प्रतिमा दीर्घा  अभिलेख दीर्घा प्रतिमा दीर्घा रॉयल कलेक्शन तथा टेक्सटाइल दीर्घा साथी स्वतंत्रता संग्राम दीर्घा डाक टिकट ऑटोग्राफ दीर्घा पांडुलिपि दीर्घा लघु रंग चित्र दीर्घा मुद्रा दीर्घा अस्त्र-शस्त्र  दीर्घा बाघ गुफा मध्यकालीन दस्तावेज दीर्घा  तथा दुर्लभ वाद्य यंत्र दीर्घा है। थीम वीथी अर्थात सार  वीथी में ईसा पूर्व की द्वितीय शताब्दी से लेकर 13 वी शताब्दी तक की कलाकृतियां प्रदर्शित की गई है। 

## सन्दर्भ
*राज्य संग्रहालय भोपाल जालस्थल

## चित्र दीर्घा
 
Panchmukhi Ganesha Statue India.jpg
Shakti Ganesha Statue Tikamgarh India.jpg
Vaishanavi and Kumari Statue Mandsour India.jpg 
Rudra Bhaskar Statue (1).jpg

 

श्रेणी:भोपाल के संग्रहालय
श्रेणी:भोपाल के पर्यटन स्थल
श्रेणी:पुरातात्विक संग्रहालय
स्थानिक अरक्तता

शरीर के किसी भाग के ऊतकों में रक्त आपूर्ति कमी होना और उसके कारण कोशिकाओं में आक्सीजन और ग्लूकोज की कमी हो जाना, **स्थानिक अरक्तता** ( Ischemia या Ischaemia) कहलाता है। ऊतकों को जीवित रहने के लिये आक्सीजन और ग्लूकोज बहुत आवश्यक हैं।

## इन्हें भी देखें
*पक्षाघात

श्रेणी:रक्त संचरण
इराक में सामूहिक विनाश के हथियार

इराक के सैन्य शास्त्रगार सामूहिक विनाशक हथियार (जैविक और रासायनिक हथियार) इराक का रासायनिक हथियारों का कार्यक्रम 1960 ईस्वी में शुरु हुआ था लेकिन 1990 के दशक में एक विनाशक हथियारों के रूप में सामने आया था इराक ने युद्ध तथा कई अवसरो पर विनाशक हथियारों का प्रयोग किया था जिससे ईरान-इराक युद्ध और कुर्दिस्तान जनसंहार जैसी घटनाएँ शामिल है 1991 में प्रथम खाड़ी युद्ध के बाद संयुक्त राष्ट्र की सुरक्षा परिषद ने इराक में रासायनिक तथा जैविक हथियार होने की पुष्टि की थी जिसपर संयुक्त राष्ट्र सुरक्षा परिषद ने इराक को अपने अज्ञात परमाणु कार्यक्रमो को नष्ट करने की चेतावनी दी थी।
## सद्दाम हुसैन
इराक पाँच वे राष्ट्रपति सद्दाम हुसैन द्वारा ईरान -इराक युद्ध तथा कुर्दिस्तान जनसंहार जैसे युध्दो में रासायनिक हथियारों के प्रयोग के लिए सद्दाम हुसैन की अंतरराष्ट्रीय स्तार पर निँदा की गयी थी।सद्दाम हुसैन के रासायनिक युद्ध के विकास और उपयोग में तीन चरणों में
बांटा जाता है:
* 1चरण जनवरी 1981 और जून 1983 को इराक में रासायनिक हथियारों का परीक्षण शुरू कर दिया। 
* 2चरण 1983 दिसंबर तक, रासायनिक हथियारों के एक सीमित हद तक इस्तेमाल किया गया।
* 3चरण फरवरी 1984 के युद्ध के अंत के लिए, बड़े पैमाने पर रासायनिक हथियारों का इस्तेमाल किया गया।

## संयुक्त राष्ट्र
## जैविक हथियार
## रासायनिक हथियार

रासायनिक हथियार,महाविनाश के वे हथियार है जिनमे रसायनों ,मुख्य रूप से विषैली गैसों का उपयोग किया जाता है.

## परमाणु हथियार
### रासायनिक हथियारों का प्रयोग
इराक में सद्दाम हुसैन के शासन काल में रसायनिक हथियार और जहरी गैसो का किया गया प्रयोग।

## सन्दर्भ

श्रेणी:इराक़
श्रेणी:सामूहिक विनाश के हथियार
नान

**नान** एक फुली हुई प्रकार की रोटी है, जिसे एक तवा या तंदूर में पकाया जाता है। यह एशियाई व्यंजनों का एक महत्वपूर्ण भाग है। 

## नाम
*नान* का मूल फ़ारसी शब्द  है, जिसका अर्थ है किसी भी प्रकार की डबलरोटी।

## इतिहास
नान को दिल्ली सल्तनत के राज के समय बनाया गया था। हिन्द-फ़ारसी कवि अमीर ख़ुसरो ने दो प्रकार के नान का उल्लेख किया: नान-ए-तुनुक, जो हल्का एवं पतला था और नान-ए-तनूरी, जिसे तंदूर में सेंका जाता था।

मुग़ल साम्राज्य के समय, नान केवल शाही परिवार और कुलीनों के लिए बनाया जाता था। इसका यह कारण था कि नान बनाना एक लंबी प्रक्रिया थी, और नान बनाना केवल कोई लोंगो को आता था। आईन-ए-अकबरी के अनुसार, नान में कबाब या कीमा भरकर खाया जाता था। 18वीं शताब्दी तक, नान पूरे दक्षिण एशिया में एक प्रसिद्ध व्यंजन बन पड़ा।

## गैलरी

File:Cheese Naan.jpg|पनीर नान
File:Butter Garlic Naan.jpg|मक्खन-लहसुन नान


श्रेणी:भारतीय खाना
श्रेणी:भारतीय रोटियाँ
श्रेणी:पाकिस्तानी खाना
श्रेणी:बंगाली खाना
श्रेणी:बांग्लादेशी खाना
श्रेणी:अफ़ग़ानी खाना
श्रेणी:ईरानी खाना
श्रेणी:दक्षिण एशियाई रोटियाँ
श्रेणी:इंडोनेशियाई रोटियाँ
श्रेणी:कुर्दी खाना
श्रेणी:बर्मी खाना
श्रेणी:कैरिबियाई खाना
श्रेणी:उइग़ुर खाना
मनोज

**मनोज** भारतीय मूल का एक नाम है। मनोज नामक उल्लेखनीय लोगों में शामिल हैं:

## व्यापार

* मनोज भार्गव (जन्म 1953), भारतीय-अमेरिकी उद्यमी और परोपकारी 

## फिल्म
* मनोज कुमार (जन्म 1937), भारतीय अभिनेता और बॉलीवुड फिल्मों में निर्देशक
* मनोज तिवारी (जन्म 1971), गायक, अभिनेता, टेलीविज़न प्रस्तुतकर्ता एवं बिहार के संगीत निर्देशक
* एम. नाइट श्यामलन (जन्म 1970), भारतीय-अमेरिकी फिल्म निर्माता 
* मनोज वाजपेयी (जन्म 1969), भारतीय फिल्म अभिनेता के रूप में श्रेय जाता है, मुख्य रूप से बॉलीवुड फिल्मों में 
* मनोज जोशी (जन्म 1945), भारतीय फिल्म और टेलीविजन अभिनेता  
* मनोज पाहवा (जन्म 1963), भारतीय फिल्म और टेलीविज़न अभिनेता

## राजनीति
* मनोज राजोरिया (जन्म 1969), भारतीय राजनीतिज्ञ 
* मनोज सिन्हा (जन्म 1959), गाजीपुर लोकसभा क्षेत्र का प्रतिनिधित्व करने वाले राजनीतिज्ञ

## खेल

* मनोज कुमार (बॉक्सर) (जन्म 1986), भारतीय वेल्टरवेट बॉक्सर 
* मनोज प्रभाकर (जन्म 1963), भारतीय क्रिकेटर 

## लेखक

* मनोज दास (जन्म 1934), उड़िया और अंग्रेजी में भारतीय लेखक 
* मनोज खंडेरिया (1943–2003), गुजराती साहित्य के कवि और ग़ज़लकार 

## अन्य

* मनोज कुमार पांडे (1975-1999), भारतीय सेना के अधिकारी, परमवीर चक्र पाने वाले 
*
श्रेणी:संस्कृत भाषा के नाम
गोल्डन रॉक

**क्यैकटियो पगोडा** (बर्मी: ကျိုက်ထီးရိုးဘုရား) को **गोल्डन रॉक (स्वर्ण पत्थर)** के नाम से भी जाना जाता है। म्यान्मार में सोम राज्य बौद्ध तीर्थ स्थल के रूप में जाना जाता है। यह एक छोटा सा पगोडा (7.3 मीटर (24 फुट)) सोने की कवर के साथ एक ग्रेनाइट बोल्डर के शीर्ष पर बनाया भक्तों द्वारा पर चिपकाया छोड़ देता है। पौराणिक कथा के अनुसार, गोल्डन रॉक खुद को अनिश्चितता के बादल बुद्ध के बालों का एक कतरे पर बैठा है। संतुलन रॉक गुरुत्वाकर्षण अवहेलना करने के लिए, के रूप में यह सदा पहाड़ी के नीचे रोलिंग के कगार पर प्रतीत होता है। रॉक और शिवालय माउंट के शीर्ष पर हैं कैकटियो। यह तीसरा सबसे महत्वपूर्ण बौद्ध तीर्थ बर्मा में श्वेडागोन पगोडा और महामुनि पगोडा के बाद साइट है। "गुरुत्वाकर्षण को धता बताते हुए" गोल्डन रॉक माना जाता है कि एक झलक किसी भी व्यक्ति को बौद्ध धर्म के लिए बारी करने के लिए एक प्रेरणा के लिए पर्याप्त हो सकता है।

श्रेणी:म्यान्मार
श्रेणी:बौद्ध तीर्थ स्थल
वारकरी सम्प्रदाय

[अंगूठाकार|300px|right|[आलन्दी से पंढरपुर की यात्रा पर निकला एक वारकरी। इनके कन्धे पर एकतारी और हाथ में चिपल्या है।]]
भगवान श्री विट्ठल के भक्त को **वारकरी** कहते हैं तथा इस संप्रदाय को **वारकरी सम्प्रदाय** कहा जाता है। 

'वारकरी' शब्द में 'वारी' शब्द अंतर्भूत है। वारी का अर्थ है यात्रा करना, फेरे लगाना। जो अपने आस्था स्थान की भक्तिपूर्ण यात्रा पुन: पुन: करता है, उसे वारकरी कहते हैं। सामान्यत: उनकी वेशभूषा इस प्रकार होती है : धोती, अंगरखा, उपरना तथा टोपी। इसी के साथ कंधे पर भगवा रंग की ध्वजा, गले में तुलसी की माला, हाथ में वीणा तथा मुख में हरि का नाम लेते हुए वह वारी के लिए निकलता है। वारकरी मस्तक, गले, छाती, छाती के दोनों ओर, दोनों भुजाएं , कान एवं पेटपर चन्दन लगाता है।

## सन्दर्भ

## बाहरी कड़ियाँ
*1000 वर्ष से अनवरत चली आ रही है अनोखी वारकरी यात्रा

श्रेणी:हिन्दू धर्म
श्रेणी:महाराष्ट्र की संस्कृति
ओकाबा बिन नाफे

**ओकबा बिन नाफे: Uqbah ibn Nafi** (, ओकबा बिन नाफे का जन्म 622 ई. को हुआ था और वह बनी उमैया या उम्मयद खिलाफत की सेना के जरनल थे जिन्होंने वर्तमान पश्चिमी अल्जीरिया और मोरक्को पर विजय प्राप्त की थी। 670 में ओक़बा मिस्र के रेगिस्तान को पार करके उत्तरी अफ्रीका पहुंचे। वर्तमान ट्यूनीशिया में
उन्होंने एक शहर बसाया जो वर्तमान ट्यूनीशिया की राजधानी से 160 किलोमीटर दक्षिण में आज भी मौजूद है।
 
उत्तरी अफ्रीका की जीत के बाद जब वह एटलांटिक महासागर तक पहुंचे समुद्र में रास्ता तो नही था तो आपने दावत व हिदायत के लिए अपना घोड़ा समुद्र में डाल दिया और
कहा या अल्लाह! अगर यह समुद्र मेरी राह में आड़े न आता तो धरती के अंतिम छोर तक तेरा नाम ऊंचा करता चला जाता।

## सन्दर्भ

श्रेणी:अरब
रूस में बौद्ध धर्म

:*यह लेख [[रूस]] में [[बौद्ध धर्म]] के बारे में है, [[बौद्ध धर्म]] की व्यापक परिभाषा के लिए [[विश्व में बौद्ध धर्म]] देखें।* 

रूस में बौद्ध धर्म के 20,00,000 अनुयायि है, जो कुल संघीय आबादी के 1.4% है। ईसाई एवं इस्लाम के बाद यह रूस का तिसरा सबसे बड़ा धर्म है। विशेष रूप से यह तिब्बती वज्रयान सम्प्रदाय से मौजूद है। यह रूस में कुछ तुर्की और मंगोलिक जातियों (कालमिक बुर्यात और तूवान) का पारंपरिक धर्म है। बौद्ध धर्म तूवा की कुल जनसंख्या में 62%, कालमिकिया की जनसंख्या में 38% और बुर्यातिया की कुल जनसंख्या में 20% है। अन्य सर्वेक्षण के अनुसार कालमिकिया में 50% बौद्ध जनसंख्या है। कालमिकिया में अभी 22 बौद्ध विहार है, तूवा में करीब 16 और बुर्यातिया में 30 से भी ज्यादा विहार है। रूस के सभी बड़े शहरों में कई बौद्ध केन्द्र शुरू किए गये हैं।

## इतिहास
ऐतिहासिक रूप से बौद्ध धर्म 17 वीं सदी में रूसी भूमि में बाइकाल क्षेत्र के बुर्यात समुदायों में फैल गया। बौद्ध धर्म रूस के पारंपरिक धर्म, कानूनी तौर पर रूस के ऐतिहासिक विरासत का एक हिस्से के रूप में माना जाता है। [3] बौद्ध धर्म बुर्यातिया, कालमिकिया और तूवा के ऐतिहासिक मठ परंपराओं इसके अलावा कई धर्मान्तरित रूसी जातीयों में अब रूस भर में व्यापक है। [4]
रूस में बौद्ध धर्म का मुख्य रूप से अल्पसंख्यकों के रूप में अन्य तिब्बती स्कूलों के साथ, तिब्बती बौद्ध धर्म का गेलुक्पा स्कूल है। [5] हालांकि तिब्बती बौद्ध धर्म सबसे अधिक तिब्बत के साथ जुड़ा हुआ है, यह मंगोलिया के माध्यम से रूस में फैला है।

17 वीं सदी में, तिब्बती बौद्ध धर्म उत्तर में मंगोलिया से बाइकाल क्षेत्र (रूस) के बुर्यात समुदायों में फैल गया। दूसरी बौद्ध लहर तिब्बत से सीधे आ गई। मंगोल और मनचर्च्स के प्रभाव को कमजोर करने के लिए लक्ष्य से इस क्षेत्र में, ज़ार ने उन्हें बुर्याती बौद्ध धर्म के नेताओं के रूप में स्वीकार करने के लिए Gusinoozersk Datsan की Priors पर Bandido Khambo लामा के खिताब से सम्मानित किया गया। इस प्रकार, बुर्यात परंपरा मंगोलियाई चर्च के आधिकारिक तौर पर स्वतंत्र हुआ। 1741 में, महारानी एलिजाबेथ का एक फरमान है कि, बुर्यातिया में लामावादी विश्वास मान्यता प्राप्त है और 150 लामाओं के साथ 11 मठों (datsans) के स्थापना का अधिकृत फरमान जारी किया। रूस में यह बौद्ध धर्म के सरकारी मान्यता की तिथि मानी जाती है।

## इन्हें भी देखें

* विश्व में बौद्ध धर्म

## सन्दर्भ

## बाहरी कड़ियाँ

श्रेणी:बौद्ध धर्म
श्रेणी:रूस
श्रेणी:देशानुसार बौद्ध धर्म